CELEX: 62009TN0474
Language: fi
Date: 2009-11-30 00:00:00
Title: Asia T-474/09: Kanne 30.11.2009 — Fercal — Consultadoria e Serviços v. SMHV — Jacson of Scandinavia (JACKSON SHOES)

13.3.2010   
            
            
               FI
            
            
               Euroopan unionin virallinen lehti
            
            
               C 63/47
            
         Kanne 30.11.2009 — Fercal — Consultadoria e Serviços v. SMHV — Jacson of Scandinavia (JACKSON SHOES)
   (Asia T-474/09)
   2010/C 63/84
   Kannekirjelmän kieli: portugali
   
      Asianosaiset
   
   
      Kantaja: Fercal — Consultadoria e Serviços, Ltda (Lissabon, Portugali) (edustaja: asianajaja A. Rodrigues)
   
      Vastaaja: Sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Jacson of Scandinavia AB (Vollsjö, Ruotsi)
   
      Vaatimukset
   
   
               —
            
            
               Sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 1253/2008-2 18.8.2009 tekemä päätös on kumottava ja tämän seurauksena yhteisön tavaramerkin nro 1 077 858, JACKSON SHOES, rekisteröinti on pidettävä voimassa.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: JACKSON SHOES
   
      Yhteisön tavaramerkin haltija: kantaja
   
      Yhteisön tavaramerkin mitättömäksi julistamista koskevan vaatimuksen esittäjä: vastapuoli valituslautakunnassa
   
      Mitättömäksi julistamista koskevan vaatimuksen esittäjän tavaramerkkioikeus: ruotsalainen sanamerkki JACKSON OF SCANDINAVIA AB
   
      Mitättömyysosaston ratkaisu: mitättömäksi julistamista koskeva vaatimus hyväksytään
   
      Valituslautakunnan ratkaisu: valitus hylätään
   
      Valitusperusteet: yhteisön tavaramerkistä annetun asetuksen N:o 40/94 8 artiklan 4 kohdan ja 53 artiklan 1 kohdan c alakohdan rikkominen, koska tavaramerkin JACKSON SHOES ja tavaramerkin JACSON OF SCANDINAVIA AB välillä ei ole sekaannusvaaraa.
   Vaikka nimet JACKSON ja JACSON ovat graafisesti ja foneettisesti samankaltaiset, vertailu on toteutettava ottaen huomioon merkit kokonaisuudessaan: JACKSON SHOES/JACSON OF SCANDINAVIA AB.
   Nimelle, jota tuhannet henkilöt ja muut yritykset käyttävät yleisesti lukuisissa muissa Euroopan unionin jäsenvaltioissa ja joka näin ollen muodostaa merkin, jonka erottamiskyky on heikko, ei voida (pelkän ruotsalaisen liikenimen perusteella) myöntää yksinomaista käyttöoikeutta kaikissa unionin jäsenvaltioissa. Tämän vuoksi ei voida estää sitä, että kolmannet käyttävät samaa — tai toista samankaltaista — merkkiä uudelleen yhdistelmänä muiden osatekijöiden kanssa.
   Lisäksi keskivertokuluttaja havaitsee helposti, että kyse on erityyppisistä erottamiskykyisistä merkeistä: yksi on sanamerkki ja toinen on liikenimi — esillä olevassa asiassa tämä havaitaan kirjainlyhenteestä AB.